
住谞讛讚专讬谉 谞讜 注"讗 - 驻讬专讜砖 砖讟讬讬谞讝诇抓

讘讻诇 讬讜诐 砖注讜住拽讬诐 讘讚讬谉 讝讛 讚谞讬谉 讗转 讛注讚讬诐, 讻诇讜诪专, 砖讜讗诇讬诐 讜诪转讚讬讬谞讬诐 注诐 讛注讚讬诐 讘讻讬谞讜讬, 讻讚讬 砖诇讗 转砖诪注 拽诇诇转 讛砖诐 讗诇讗 讘讻讬谞讜讬 讚讘专讬诐, 讘诇砖讜谉 "讬讻讛 讬讜住讬 讗转 讬讜住讬", 砖讬讜住讬 讬砖 讘讜 讗专讘注 讗讜转讬讜转 讻诪讜 砖诐 讛'.


谞讙诪专 讛讚讬谉 讜讛住讻讬诪讜 砖讚讘专讬 讛注讚讜转 讗诪转 讛诐, 讜讛住讻讬诪讜 诇讞讬讬讘诐 诪讬转讛 鈥� 诇讗 讛讜专讙讬谉 讘讻讬谞讜讬, 讻诇讜诪专, 注诇 讬讚讬 注讚讜转 讝讜, 砖诪注讜诇诐 诇讗 砖诪注讜 诪驻讬讛诐 讻讬爪讚 讘讚讬讜拽 讗诪专, 讗诇讗 诪讜爪讬讗讬谉 讻诇 讗讚诐 砖讗讬谞讜 讞讬讬讘 诇讛讬讜转 砖诐 诇讞讜抓, 砖诇讗 转砖诪注 讛拽诇诇讛 讘专讘讬诐, 讜砖讜讗诇讬谉 讛讚讬讬谞讬诐 讗转 讛讙讚讜诇 砖讘讬谞讬讛谉, 讘讬谉 讛注讚讬诐, 讜讗讜诪专 诇讜: "讗诪讜专 诪讛 砖砖诪注转 讘驻讬专讜砖" (讘讚讬讜拽), 讜讛讜讗 讗讜诪专 诇讛诐 讻驻讬 砖砖诪注 讘讚讬讜拽. 讜讛讚讬讬谞讬谉 注讜诪讚讬谉 注诇 专讙诇讬讛谉 讜拽讜专注讬谉 拽专注 (讻注讬谉 讗讘讬诇讜转 注诇 讞讬诇讜诇 讻讘讜讚 讛'), 讜讛讜讗 拽专注 砖诇讗 诪讗讞讬谉 讗讜转讜 讗讬讞讜讬 讙诪讜专 诇注讜诇诐.


讜讛注讚 讛砖谞讬 讗讜诪专: 讗祝 讗谞讬 砖诪注转讬 讻诪讜讛讜 讜讗讬谞讜 讞讜讝专 注诇 讛拽诇诇讛 讘诪驻讜专砖, 讜讛砖诇讬砖讬 讗讜诪专: 讗祝 讗谞讬 讻诪讜讛讜, 砖注诇 讬讚讬 讻讱 诪爪诪爪诪讬诐 讗转 讛讞讝专讛 注诇 讚讘专讬 讛谞讗爪讛 注讚 诇讛讻专讞讬 讘诇讘讚.


讗 讙诪专讗 讜注讜讚 讘注谞讬谉 讛诪讙讚祝 转谞讗 [砖谞讛 讛讞讻诐 讘转讜住驻转讗] 砖讛诪讙讚祝 讗讬谞讜 讞讬讬讘 注讚 砖讬讘专讱 (讘诇砖讜谉 住讙讬 谞讛讜专, 讻诇讜诪专, 讬拽诇诇) 砖诐 讗讞讚 砖诇 讛' 讘砖诐 砖谞讬, 讻讙讜谉 "讬讻讛 砖诐 驻诇讜谞讬 讗转 砖诐 驻诇讜谞讬".


 讜砖讜讗诇讬诐:  诪谞讛谞讬 诪讬诇讬 [诪谞讬谉 讚讘专讬诐 讗诇讜] 讘注谞讬谉 讛诪拽诇诇? 讗诪专 砖诪讜讗诇: 砖讗诪专 拽专讗 [讛讻转讜讘]: "讜谞讜拽讘 砖诐 讛' 诪讜转 讬讜诪转 专讙讜诐 讬专讙诪讜 讘讜 讻诇 讛注讚讛 讻讙专 讻讗讝专讞 讘谞拽讘讜 砖诐 讬讜诪转" (讜讬拽专讗 讻讚, 讟讝), 讜诪谉 讛讞讝专讛 "讜谞拽讘 砖诐" "讘谞拽讘讜 砖诐" 诇诪讚讬诐 砖讛讜讗 诪拽诇诇 砖诐 讘砖诐.


 讜诪住讘讬专讬诐:  诪诪讗讬 讚讛讗讬 谞讜拽讘 诇讬砖谞讗 讚讘专讜讻讬 [诪谞讬谉 砖谞讜拽讘 讝讛 诇砖讜谉 讘专讻讛] 讛讜讗? 鈥� 讚讻转讬讘 [砖谞讗诪专] 讘讘诇注诐 砖谞砖诇讞 注诇 讬讚讬 讘诇拽 诇拽诇诇: "诪讛 讗拽讘 诇讗 拽讘讛 讗诇" (讘诪讚讘专 讻讙, 讞). 讜讗讝讛专转讬讛 诪讛讻讗 [讜讗讝讛专转讜, 讛爪讜讜讬 砖诇讗 诇注砖讜转 讻谉, 诪讻讗谉], 砖谞讗诪专 "讗诇讛讬诐 诇讗 转拽诇诇" (砖诪讜转 讻讘, 讻讝).


 讜诪拽砖讬诐:  讜讗讬诪讗 [讜砖诪讗 转讗诪专] 讗讬谉 驻讬专讜砖 "谞讜拽讘" 诪拽诇诇 讗诇讗 诪讬讘专讝 [诇注砖讜转 谞拽讘] 讛讜讗 诪砖诪注讜转 诇砖讜谉 讝讜, 讚讻转讬讘 [讻驻讬 砖谞讗诪专]: "讜讬拽讘 讞专 讘讚诇转讜" (诪诇讻讬诐 讘' 讬讘, 讬), 讜讬讛讗 驻讬专讜砖讜 砖讗住讜专 诇注砖讜转 谞拽讘 讜讛砖讞转讛 讘诪拽讜诐 砖讻转讜讘 注诇讬讜 砖诐. 讜讗讝讛专转讬讛 诪讛讻讗 [讜讗讝讛专转讜, 讜讛爪讬讜讜讬 注诇 讗讬住讜专讜, 诪讻讗谉], 诪诪讛 砖谞讗诪专: "讜讗讘讚转诐 讗转 砖诪诐 诪谉 讛诪拽讜诐 讛讛讜讗. 诇讗 转注砖讜谉 讻谉 诇讛' 讗诇讛讬讻诐" (讚讘专讬诐 讬讘, 讙鈥撟�)?


 讜讚讜讞讬诐:  讘注讬谞讗 [爪专讬讻讬诐 讗谞讜] 砖诐 讘砖诐, 讜诇讬讻讗 [讜讗讬谉] 讗驻砖专讜转 诇注砖讜转 讝讗转 注诇 讬讚讬 谞拽讬讘讛.


 讜诪拽砖讬诐: 讜诪讚讜注 诇讗,  讜讗讬诪讗 讚诪谞讞 [讜讗诪讜专 砖诪谞讬讞] 砖谞讬 砖诪讜转 讗讛讚讚讬 [讝讛 注诇 讝讛], 讜讘讝注 诇讛讜 [讜拽讜专注 讗讜转诐]! 讜讚讜讞讬诐: 讛讛讜讗 谞讜拽讘 讜讞讜讝专 讜谞讜拽讘 讛讜讗, 讗讘诇 讗讬谉 讝讛 砖诐 砖谞讜拽讘 讗转 讛砖诐 讛讗讞讚 注诇 讬讚讬 专注讛讜. 讜诪拽砖讬诐: 讜讗讬诪讗 讚讞讬讬拽 [讜讗诪讜专 砖讛讜讗 讞讜拽拽] 砖诐 讗讞讚 讗驻讜诪讗 讚住讻讬谞讗 [注诇 驻讬 讛住讻讬谉] 讜讘讝注 [讜讛讜讗 讞讜转讱] 讘讛, 讘住讻讬谉 讝讜, 砖诐 讗讞专! 讜讚讜讞讬诐: 讙诐 讘诪拽专讛 砖讻讝讛 诇讗 讛砖诐 讛讜讗 讛注讜砖讛 讝讗转, 讗诇讗 讛讛讜讗 讞讜专驻讗 讚住讻讬谞讗 [讞讜讚 讛住讻讬谉] 讛讜讗 讚拽讗 讘讝注 [砖讞讜转讱], 讜诇讗 讛砖诐 注爪诪讜.


 讜砖讜讗诇讬诐 注讜讚: 诪谞讬谉 砖"谞讜拽讘" 诇砖讜谉 拽诇诇讛 讛讜讗, 讗讬诪讗 [讗诪讜专] 砖诪砖诪注讜: 驻专讜砖讬 砖诪讬讛 [驻讬专讜砖 讛砖诐], 讻诇讜诪专, 讗诪讬专转 讛砖诐 讘诪驻讜专砖 讻讻转讘讜 讛讜讗, 讜讛讬讻谉 诪爪讗谞讜 砖讬诪讜砖 诇砖讜谉 讝讛 鈥� 讚讻转讬讘 [砖谞讗诪专]: "讜讬拽讞 诪砖讛 讜讗讛专谉 讗转 讛讗谞砖讬诐 讛讗诇讛 讗砖专 谞拽讘讜 讘砖诪讜转" (讘诪讚讘专 讗, 讬讝). 讛专讬 砖诇"谞拽讜讘" 诪砖诪注讜 诇驻专砖 讘砖诐, 讜讗讝讛专转讬讛 诪讛讻讗 [讜讗讝讛专转讜 转讛讬讛 诪讻讗谉], 诪诪讛 砖谞讗诪专: "讗转 讛' 讗诇讛讬讱 转讬专讗 讜讗讜转讜 转注讘讜讚 讜讘砖诪讜 转砖讘注


"(讚讘专讬诐 讜, 讬讙), 讜讛专讬 讝讜 讗讝讛专讛 砖讗住讜专 诇驻专砖 讘砖诪讜 砖诇讗 诇爪讜专讱! 讜讚讜讞讬诐: 讞讚讗, 讚讘注讬谞讗 [讟注诐 讗讞讚, 砖讗谞讜 爪专讬讻讬诐] 砖讬讛讬讛 砖诐 讘砖诐, 讜诇讬讻讗 [讜讗讬谉 讻讗谉]. 讜注讜讚: 讛讜讬讗 诇讬讛 [讛专讬 讛讜讗] 诇诪讚 诪讻讗谉 专拽 讗讝讛专转 注砖讛 诪讛驻住讜拽 "讗转 讛' 讗诇讛讬讱 转讬专讗", 砖讗讬谉 讗讝讛专讛 讗诇讗 诇诪爪讜转 注砖讛 砖诇 讬专讗讛, 讜讗讝讛专讛 注诇 诪爪讜讜转 注砖讛 诇讗 砖诪讛 讗讝讛专讛 砖讬砖 注诇讬讛 注讜谞砖 讘讬讚讬 讗讚诐.


讜讗讬讘注讬转 讗讬诪讗 [讜讗诐 转专爪讛 讗诪讜专] 转讬专讜抓 讗讞专 诇砖转讬 讛砖讗诇讜转 砖砖讗诇谞讜, 讗诪专 拽专讗 [讛讻转讜讘]: "讜讬拽讘 讘谉 讗砖讛 讛讬砖专讗诇讬转 讗转 讛砖诐 讜讬拽诇诇" (讜讬拽专讗 讻讚, 讬讗), 诇诪讬诪专讗 [诇讜诪专 诇谞讜] 砖谞讜拽讘 拽诇诇讛 讛讜讗.


讜诪拽砖讬诐: 讜讚讬诇诪讗 [讜砖诪讗] 讗讬谞讜 讞讬讬讘 讗诇讗 注讚 讚注讘讚 转专讜讬讬讛讜 [砖讬注砖讛 讗转 砖谞讬讛诐], 讙诐 讬拽讜讘 (讬讛讗 驻讬专讜砖讜 诪讛 砖讬讛讬讛) 讜讙诐 讬拽诇诇? 讜讚讜讞讬诐: 诇讗 住诇拽讗 讚注转讱 [讬讻讜诇 诇注诇讜转 注诇 讚注转讱], 讚讻转讬讘 [砖讛专讬 谞讗诪专] "讛讜爪讗 讗转 讛诪拽诇诇... 讜专讙诪讜 讗讜转讜" (讜讬拽专讗 讻讚, 讬讚), 讜诇讗 讻转讬讘 [谞讗诪专] "讛讜爪讗 讗转 讛谞拽讘 讜讛诪拽诇诇", 砖诪注 诪讬谞讛 讞讚讗 [诇诪讚 诪讻讗谉 砖注讘讬专讛 讗讞转] 讛讬讗. 


讘 讘讘讬讗讜专谉 砖诇 讛诇讻讜转 讗诇讛 诪讘讬讗讬诐 诪讚专砖 讛诇讻讛. 转谞讜 专讘谞谉 [砖谞讜 讞讻诪讬诐] 注诇 讛讻转讜讘 "讗讬砖 讗讬砖 讻讬 讬拽诇诇 讗诇讛讬讜 讜谞砖讗 讞讟讗讜" (讜讬拽专讗 讻讚 讟讜), 谞讗诪专 "讗讬砖", 诪讛 转诇诪讜讚 诇讜诪专: "讗讬砖 讗讬砖" 鈥� 诇专讘讜转 讗转 讛讙讜讬诐, 砖诪讜讝讛专讬谉 注诇 讘专讻转 (拽诇诇转) 讛砖诐 讻讬砖专讗诇, 讜讗讬谞谉 谞讛专讙讬谉 注诇 注讘讬专讛 讝讜 讗诇讗 讘住讬讬祝, 诇驻讬 砖讻诇 诪讬转讛 讛讗诪讜专讛 讘讘谞讬 谞讞 讗讬谞讛 讗诇讗 讘住讬讬祝.


讜砖讜讗诇讬诐: 讜讛讗 诪讛讻讗 谞驻拽讗 [讜讛诇讻讛 讝讜 诪讻讗谉 讛讬讗 讬讜爪讗转, 谞诇诪讚转]? 讜讛专讬 诪讛转诐 谞驻拽讗 [诪砖诐, 诪诪拽讜专 讝讛 讛讬讗 讬讜爪讗转, 谞诇诪讚转], 砖砖谞讬谞讜 讘诪讚专砖 砖讬讜讘讗 诇讛诇谉 讘讛专讞讘讛 "讛' "鈥� 讝讜 讘专讻转 讛砖诐!


讜诪砖讬讘讬诐, 讗诪专 专' 讬爪讞拽 谞驻讞讗: 诇讗 谞爪专讻讗 (谞爪专讻讛) 转讜住驻转 讻转讜讘 讝讛 讗诇讗 诇专讘讜转讗 [诇专讘讜转] 讗转 讛讻讬谞讜讬讬谉, 砖讞讬讬讘讬诐 诇讗 专拽 注诇 拽诇诇转 讛砖诐 讛诪驻讜专砖 讗诇讗 讙诐 注诇 讻诇 讗讞讚 诪谉 讛砖诪讜转 讛讗讞专讬诐 砖讛诐 讻讬谞讜讬讬诐 诇讜. 讜讗诇讬讘讗 [讜注诇 驻讬 砖讬讟转讜] 砖诇 专' 诪讗讬专.


讚转谞讬讗 [砖讻谉 砖谞讬谞讜 讘讘专讬讬转讗]: 讝讛 砖谞讗诪专 "讗讬砖 讗讬砖 讻讬 讬拽诇诇 讗诇讛讬讜 讜谞砖讗 讞讟讗讜", 诪讛 转诇诪讜讚 诇讜诪专? 讜讛诇讗 讻讘专 谞讗诪专 "讜谞拽讘 砖诐 讛' 诪讜转 讬讜诪转 专讙讜诐 讬专讙诪讜 讘讜 讻诇 讛注讚讛 讻讙专 讻讗讝专讞 讘谞拽讘讜 砖诐 讬讜诪转" (讜讬拽专讗 讻讚 讟讝), 讗诇讗 诇驻讬 砖谞讗诪专 "讜谞拽讘 砖诐 讛' 诪讜转 讬讜诪转", 讬讻讜诇 诇讗 讬讛讗 讞讬讬讘 讗诇讗 注诇 拽诇诇转 讛砖诐 讛诪讬讜讞讚 (讛') 讘诇讘讚, 诪谞讬讬谉 诇专讘讜转 讻诇 讛讻讬谞讜讬讬谉 砖讛诪拽诇诇 讞讬讬讘 注诇讬讛诐? 鈥� 转诇诪讜讚 诇讜诪专: "讗讬砖 讻讬 讬拽诇诇 讗诇讛讬讜" 鈥� 诪讻诇 诪拽讜诐, 讘讻诇 讻讬谞讜讬 讞讬讬讘. 讗诇讜 讚讘专讬 专' 诪讗讬专.


讜讞讻诪讬诐 讗讜诪专讬诐: 讗讬谞讜 讻谉, 讗诇讗 注诇 拽诇诇转讜 讗转 讛砖诐 讛诪讬讜讞讚 讚讬谞讜 讘诪讬转讛, 讜注诇 讛讻讬谞讜讬讬谉 砖讛讜讗 诪拽诇诇, 讛专讬讛讜 讘讗讝讛专讛 讘诇讘讚, 讜诇讜拽讛.


 讜诪注讬专讬诐:  讜驻诇讬讙讗 [讜讞诇讜拽讛] 砖讬讟讛 讝讜 砖讗讬谉 讞讬讜讘 讘讻讬谞讜讬讬诐 诇讙讜讬诐 注诇 专' 诪讬讬砖讗. 砖讗诪专 专' 诪讬讬砖讗: 讘谉 谞讞 砖讘讬专讱 (拽诇诇) 讗转 讛砖诐 讘讻讬谞讜讬讬诐, 讗祝 诇讚注转 专讘谞谉 讞讬讬讘 诪讬转讛.


诪讗讬 讟注诪讗 [诪讛 讛讟注诐]? 鈥� 砖讗诪专 拽专讗 [讛讻转讜讘]: "讻讙专 讻讗讝专讞", 讜诪砖诐 诇诪讚讬诐: 讻讬 专拽 讙专 讜讗讝专讞 砖讛诐 讘注诐 讬砖专讗诇 讛讜讗 讚讘注讬谞谉 [砖爪专讬讻讬诐 讗谞讜] 讻讚讬 诇注讜谞砖诐 诪讬转讛 讘谞拽讘讜 砖诐, 砖讬讛讗 诪砖讜诐 "讜谞讜拽讘 砖诐 讛' " 讛诪讬讜讞讚, 讗讘诇 讙讜讬 鈥� 讚讬谞讜 讘诪讬转讛 讗驻讬诇讜 讗诐 拽讬诇诇 专拽 讘讻讬谞讜讬.


讜砖讜讗诇讬诐: 讜诇砖讬讟讛 讝讜 砖诇 专' 诪讗讬专, 讛讗讬 [讝讛] 讛讻转讜讘 "讻讙专 讻讗讝专讞" 诪讗讬 注讘讬讚 诇讬讛 [诪讛 注讜砖讛 讛讜讗 讘讜]? 讜诪住讘讬专讬诐, 诇讚注转讜 讻讱 驻讬专讜砖讜: 讙专 讜讗讝专讞 讘讬砖专讗诇 谞讬讚讜谞讬诐 注诇 注讘讬专讛 讝讜 讘住拽讬诇讛, 讗讘诇 讙讜讬 讛注讜砖讛 讝讗转 讚讬谞讜 讘住讬讬祝. 讜讛爪讜专讱 讘诪讬注讜讟 讝讛 砖诇 "讻讙专 讻讗讝专讞" 讻讬 住诇拽讗 讚注转讱 讗诪讬谞讗 [注讜诇讛 注诇 讚注转讱 诇讜诪专]: 讛讜讗讬诇 讜讗讬转专讘讜 讗讬转专讘讜 [讜讛转专讘讜 诪驻住讜拽 讝讛 砖讬讛讗 讚讬谞诐 讻讬砖专讗诇, 讛转专讘讜 诇讻诇], 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗讬谉 讛讚讘专 讻谉.


 讜砖讜讗诇讬诐:  讜诇砖讬讟转 专' 讬爪讞拽 谞驻讞讗, 讗诇讬讘讗 讚专讘谞谉 [注诇 驻讬 砖讬讟转 讞讻诪讬诐] 砖讗讬谞诐 诪讞讬讬讘讬诐, 诇讚注转讜, 讘拽诇诇转 讻讬谞讜讬 诇讗 讗转 讛讬砖专讗诇讬诐 讜诇讗 讗转 讛讙讜讬诐, 讛讗讬 [讗讜转讜] 讻转讜讘 "讻讙专 讻讗讝专讞" 诪讗讬 注讘讬讚 诇讬讛 [诪讛 注讜砖讛 讛讜讗 讘讜]? 讜诪砖讬讘讬诐, 诇讚注讛 讝讜 讻讱 讛驻讬专讜砖: 讙专 讜讗讝专讞 讛讜讗 讚讘注讬谞谉 [砖爪专讬讻讬诐 讗谞讜] 讛讙讘诇讛 讝讜 砖拽讬诇诇 砖诐 讘砖诐, 讗讘诇 讙讜讬 诇讗 讘注讬谞谉 [讗讬谉 讗谞讜 爪专讬讻讬诐] 砖讬拽诇诇 砖诐 讘砖诐.


讜砖讜讗诇讬诐: 讜诇讗讜转谉 砖讬讟讜转 砖诇诪讚讜 讝讗转 诪诪拽讜专讜转 讗讞专讬诐, 诇砖讜谉 讛专讬讘讜讬 "讗讬砖 讗讬砖" 诇诪讛 诇讬? 讜诪砖讬讘讬诐: 诇讚注转诐 讗讬谉 诇诇诪讜讚 诪讻讗谉, 讻讬 讚讬讘专讛 转讜专讛 讻诇砖讜谉 讘谞讬 讗讚诐, 讜讞讝专讛 讝讜 砖讬讬讻转 诇住讙谞讜谉 讛诪拽专讗 讛专讙讬诇 讜讗讬谉 诇诇诪讜讚 诪诪谞讛.


讙 讻讬讜谉 砖谞讝讻专讜 讚讬谞讬 讘谞讬 谞讞 谞讻谞住讬诐 讻讗谉 诇住讜讙讬讛 砖诇讬诪讛 注诇 驻专讟讬 讚讬谞讬讛诐 讜诪爪讜讜转讬讛诐 砖诇 讘谞讬 谞讞. 转谞讜 专讘谞谉 [砖谞讜 讞讻诪讬诐 讘转讜住驻转讗]: 砖讘注 诪爪讜转 谞爪讟讜讜 讘谞讬 谞讞, 讜讗诇讜 讛谉: 讚讬谞讬谉, 讻诇讜诪专, 诇注砖讜转 诇讛诐 讘转讬 讚讬谉 砖讬讚讜谞讜 讘讬谉 讛讘专讬讜转, 讜注诇 讛讗讬住讜专 砖诇 讘专讻转 (拽诇诇转) 讛砖诐, 注诇 讗讬住讜专 注讘讜讚讛 讝专讛, 注诇 讗讬住讜专 讙讬诇讜讬 注专讬讜转, 讜砖驻讬讻讜转 讚诪讬诐, 讜注诇 讗讬住讜专 讙讝诇, 讜注诇 讗讬住讜专 讗讻讬诇转 讗讘专 诪谉 讛讞讬.

